b'\n_START_ARTICLE_\nLietuvos filosof\xc5\xb3 draugija\n_START_PARAGRAPH_\nLietuvos filosof\xc5\xb3 draugija\xc2\xa0\xe2\x80\x93 Lietuvos visuomenin\xc4\x97 organizacija, vienijanti filosofus mokslininkus, d\xc4\x97stytojus, mokytojus ir filosofijos m\xc4\x97g\xc4\x97jus.\n_START_SECTION_\nVeikla\n_START_PARAGRAPH_\n\xc4\xaekurta 1988\xc2\xa0m. Vilniuje. Pagrindiniai tikslai: puosel\xc4\x97ti ir pl\xc4\x97toti Lietuvos filosofin\xc4\x99 kult\xc5\xabr\xc4\x85 ir t\xc4\x99sti filosofin\xc4\x97s minties tradicij\xc4\x85, skatinti ir organizuoti filosof\xc5\xb3 k\xc5\xabrybin\xc4\x99 veikl\xc4\x85, j\xc5\xb3 profesin\xc4\xaf tobul\xc4\x97jim\xc4\x85 ir bendravim\xc4\x85, r\xc5\xabpintis filosofijos d\xc4\x97stymu ir jos populiarinimu Lietuvoje, skatinti Lietuvos filosof\xc5\xb3 ry\xc5\xa1ius su u\xc5\xbesienio \xc5\xa1ali\xc5\xb3 filosofais, telkti filosofus aktualiems Lietuvos kult\xc5\xabros ir visuomen\xc4\x97s u\xc5\xbedaviniams spr\xc4\x99sti. Jungia apie 80 nari\xc5\xb3 (2008\xc2\xa0m.). Nuo \xc4\xafk\xc5\xabrimo iki 2013\xc2\xa0m. draugijai pirmininkavo prof. Evaldas Nekra\xc5\xa1as._NEWLINE_2014\xc2\xa0m. draugija buvo perregistruota kaip akademin\xc4\x97 asociacija, vadovaujama prezidento, viceprezidento, sekretoriaus ir valdybos. \xc5\xa0iuo metu draugijai pirmininkauja dr. Audron\xc4\x97 \xc5\xbdukauskait\xc4\x97.'